Estas realigita jam duono de la projekto “Multlingva akcelilo” (angle: Multilingualism Accelerator), subtenata de la Eŭropa Unio pere de la programo “Erasmus+”. La projekto celas pretigi instru-materialojn por unuaŝtupaj bazlernejoj (de la tria kaj kvara lernojaro). La projekto eliras de la fama Zagreba metodo por instrui Esperanton kaj strebas adapti ĝin por pli juna publiko. Envolvitaj estas naŭ partneroj el kvin landoj (inkluzive de E@I), en pluraj el tiuj organizoj laboras esperantistoj, kaj Eŭropa Esperanto-Unio estas asociita partnero.
#000001
Kelkaj studoj montris, ke lernado de la modela lingvo Esperanto dum unu jaro plirapidigas la lernadon de pluaj lingvoj. Tio okazas pro tio, ke ĉi tiu modela lingvo estas tre facila, ne havas esceptojn kaj estas logike konstruita, kio ebligas al infanoj ludi kun la lingvo kaj facile kompreni la lingvajn principojn per malkonstruo kaj rekonstruo de vortoj kaj frazoj. Tiel, pli ol aliaj lingvoj, ĝi motivas ilin lerni per memstara konstruado de frazoj.
#000003
Kio kreiĝos kadre de la projekto?
#000005
1. Lernofacigilaj materialoj por multlingva akcelado en elektronika formo: moduloj por 32 horoj estos kreitaj, kaj materialoj en elektronika formo estos produktitaj, inkluzive de speciala programo por aŭtomata kreado de instruaj frazoj.
#000006
2. Pedagogia metodaro kun instrukcioj por instruistoj: praktikaj informoj (fonaj informoj, instrukcioj paŝon post paŝo, ktp.) por ebligi memstaran uzadon al instruistoj.
#000007
3. Portalo por instruistoj kun taŭgaj materialoj por efektivigi la programon en klasĉambroj: la retejo enhavos informojn por instruistoj pri la avantaĝoj de la lernado de la modela lingvo antaŭ fremdaj lingvoj; moduloj kun elŝuteblaj materialoj kaj pedagogia metodaro por uzi la materialojn en klasĉambroj; informoj por lernantoj; interagaj materialoj memlernado; ligiloj al EU-projektoj kaj aliaj rilataj retejoj; forumoj por interŝanĝi spertojn kaj alirojn.
#000008
Jazyky na dlani – ako učiť inovatívne a efektívne
Počítač pre každého (Bánovce nad Bebravou)
#000018